“Návrh”

VLÁDA SLOVENSKEJ REPUBLIKY

v y d á v a

podľa § 10 ods. 1 zákona č. 92/1991 Zb. o podmienkach prevodu majetku štátu na iné osoby  v znení neskorších predpisov (ďalej len “zákon”)

r o z h o d n u t i e  č. ...............
o privatizácii

A.	priamym predajom 90 710 kusov akcií obchodnej spoločnosti Slovenská autobusová doprava Trenčín, akciová spoločnosť skrátene: SAD Trenčín, a.s. so sídlom v Trenčíne, Zlatovská cesta 29, IČO: 36 323 977 (ďalej len spoločnosť), čo predstavuje 49 % podiel akcií na základnom imaní tejto spoločnosti, zapísanej v Obchodnom registri Okresného súdu Trenčín, oddiel Sa, vložka číslo 10291/R, založenej na základe rozhodnutia MSPNM SR č. 799 zo dňa 1. 4. 2002, ktorým sa mení rozhodnutie MSPNM SR č. 771 zo dňa      12. 7. 2001.

1.	Kupujúci:
Obchodné meno:	VIA – UNI, spol. s r.o.
Sídlo:	Hodžova 1502/22
	Trenčín
	911 01
IČO:	36 310 263

2.	Spôsob výberu kupujúceho:
Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.

3.	Menovitá hodnota 90 710 kusov akcií, t.j. 49 % podiel akcií na základnom imaní obchodnej spoločnosti Slovenská autobusová doprava Trenčín, akciová spoločnosť so sídlom v Trenčíne je:
90 710 tis. Sk

4.	Dohodnutá výška kapitálového vstupu (cena) za nadobudnutie 90 710 kusov akcií spoločnosti do vlastníctva kupujúceho je:
93 000 tis. Sk
(slovom: deväťdesiattrimiliónov slovenských korún)

z toho:
a)	kúpna  cena  hradená  kupujúcim  v prospech  Fondu  národného  majetku  SR  je:     48 141 000,- Sk
b)	výška osobitného záväzku kupujúceho na vklad do základného imania spoločnosti účasťou kupujúceho na jeho zvýšení je: 44 859 000,- Sk

5.	Platobné podmienky a ich zabezpečenie:
5.1.	Kúpnu cenu vo výške 48 141 tis. Sk zaplatí kupujúci na účet Fondu národného majetku SR takto:
a)	Časť kúpnej ceny vo výške 1 451 tis. Sk (prvá splátka kúpnej ceny) do 30 dní odo dňa podpísania zmluvy o predaji akcií.
b)	Zostávajúcu časť kúpnej ceny vo výške 46 690 tis. Sk bude splatená v 4 splátkach, a to:
b.a.) Suma 6 910 tis. Sk do 30 dní od podpísania zmluvy o predaji akcií.
Túto sumu použije Fond národného majetku SR na vklad do základného imania spoločnosti pri prvom zvýšení jej základného imania.
b.b.) Suma 13 260 tis. Sk do 31. 8. 2003.
Túto sumu použije Fond národného majetku SR na vklad do základného imania spoločnosti pri druhom zvýšení jej základného imania.
b.c.) Suma 13 260 tis. Sk do 31. 8. 2004.
Túto sumu použije Fond národného majetku SR na vklad do základného imania spoločnosti pri treťom zvýšení jej základného imania.
b.d.) Suma 13 260 tis. Sk do 31. 8. 2005.
Túto sumu použije Fond národného majetku SR na vklad do základného imania spoločnosti pri štvrtom zvýšení jej základného imania.
5.2.	Úhrada časti kúpnej ceny podľa bodov 5.1. a) a 5.1. b.a.) tohto rozhodnutia je zabezpečená Potvrdením o vinkulácii vkladu, ktoré bolo vydané Československou obchodní bankou, a.s., pobočkou zahraničnej banky v SR, Trenčín, dňa                    12. 7. 2002. V predmetnom doklade uvedený peňažný ústav potvrdzuje, že počínajúc dňom 12. 7. 2002 je vinkulovaná v zmysle DOHODY o vinkulácii vkladu na blokačnom účte zo dňa 12. 7. 2002 za účelom kúpy 49%-ného podielu akcií Slovenskej autobusovej dopravy Trenčín, a.s. v prospech Fondu národného majetku SR, Drieňová 27, Bratislava (ďalej len FNM) na blokačnom účte číslo 02788661 spoločnosti VIA – UNI, spol. s r.o., so sídlom: Hodžova 1502/22, Trenčín, 911 01, IČO: 36 310 263 (ďalej len Klient), vedenom v ČSOB, a.s. suma Sk 15 000 000,- (slovom: pätnásťmiliónov korún slovenských). Banka uvoľní vyššie uvedený vklad po splnení jednej z nasledujúcich troch podmienok:
1)	Klient alebo zástupca FNM predloží Banke písomné potvrdenie vystavené FNM o úspešnom výberovom konaní v prospech Klienta s uvedením čísla účtu, na ktorý Banka poukáže horeuvedenú vinkulovanú čiastku po jej uvoľnení.
2)	Klient predloží Banke písomný súhlas na uvoľnenie vinkulovanej čiastky vystavený Ministerstvom pre správu a privatizáciu národného majetku SR, Drieňová 24, 820 09 Bratislava a potvrdenie o neúspešnom výberovom konaní v neprospech Klienta.
3)	V prípade, že do 10. 1. 2003 nebudú splnené podmienky v bode 1) alebo 2) tohto článku, Banka dňa 11. 1. 2003 uvoľní horeuvedené vinkulované prostriedky a následne ich prevedie na bežný účet Klienta č. 02788010.
Suma blokovaných peňažných prostriedkov zahŕňa aj finančné zabezpečenie upísania akcií kupujúcim podľa bodu 6. a) tohto rozhodnutia.

6.	Osobitný záväzok kupujúceho:
V zmluve o predaji 90 710 kusov akcií spoločnosti sa kupujúci zaviaže na vklad do základného imania spoločnosti pri svojej účasti na jeho zvýšení spolu vo výške 44 859 tis. Sk takto:
a)	Pri účasti kupujúceho na prvom zvýšení základného imania spoločnosti kupujúci upíše 6 639 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných akcií t.j. sumu 6 639 tis. Sk kupujúci zaplatí na účet spoločnosti najneskôr do 14 dní odo dňa rozhodnutia Valného zhromaždenia o prvom zvýšení jej základného imania.
b)	Pri účasti kupujúceho na druhom zvýšení základného imania spoločnosti kupujúci upíše 12 740 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných akcií, t.j. sumu 12 740 tis. Sk kupujúci zaplatí na účet spoločnosti najneskôr do 14 dní odo dňa rozhodnutia Valného zhromaždenia o druhom zvýšení jej základného imania.
c)	Pri účasti kupujúceho na treťom zvýšení základného imania spoločnosti kupujúci upíše 12 740 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných akcií, t.j. sumu 12 740 tis. Sk kupujúci zaplatí na účet spoločnosti najneskôr do 14 dní odo dňa rozhodnutia Valného zhromaždenia o treťom zvýšení jej základného imania.
d)	Pri účasti kupujúceho na štvrtom zvýšení základného imania spoločnosti kupujúci upíše 12 740 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných akcií, t.j. sumu 12 740 tis. Sk kupujúci zaplatí na účet spoločnosti najneskôr do 14 dní odo dňa rozhodnutia Valného zhromaždenia o štvrtom zvýšení jej základného imania.

7.	Ďalšie podmienky:
a)	Zmluva o prevode akcií bude uzatvorená tak, aby po každom zvýšení základného imania spoločnosti podiel Fondu národného majetku SR na základnom imaní spoločnosti neklesol pod 51 %.
b)	Zmluva o predaji akcií bude uzatvorená tak, aby nesplnenie záväzkov kupujúceho bolo dôvodom na možné odstúpenie Fondu národného majetku SR od zmluvy.

a

B.	Priamym predajom 31 471 kusov akcií spoločnosti, čo predstavuje 17 % podiel na jej základnom imaní

1.	Kupujúci:
Obchodné meno:	VIA – UNI, spol. s r.o.
Sídlo:	Hodžova 1502/22
	Trenčín
	911 01
IČO:	36 310 263

2.	Spôsob výberu kupujúceho:
Ide o návrh kupujúceho nadväzne na skutočnosť, že kupujúci bol vybraný vo výberovom konaní vo veci predaja podľa časti A. tohto rozhodnutia (predkupné právo kupujúceho).

3.	Menovitá hodnota 31 471 kusov akcií, čo predstavuje 17 % podiel akcií na základnom imaní spoločnosti:
31 471 tis. Sk

4.	Kúpna cena:
48 000 000,- Sk, t.j. 1 525,- Sk za 1 akciu
(slovom: štyridsaťosemmiliónov slovenských korún)

5.	Platobné podmienky:
Kúpnu cenu uhradí kupujúci jednou splátkou na účet Fondu národného majetku SR do 30 dní odo dňa, kedy kupujúci preukáže Fondu národného majetku SR, že splnil obidve odkladacie podmienky podľa bodu B. 6.1. a) a bodu B. 6.1. b) tohto rozhodnutia, dohodnuté v zmluve o kúpe akcií.

6.	Ďalšie podmienky:
6.1.	V zmluve o kúpe akcií, časti týkajúcej sa predaja 31 471 kusov akcií spoločnosti budú na vznik povinnosti Fondu národného majetku SR dať príkaz na registráciu prevodu 31 471 kusov akcií dohodnuté tieto odkladacie podmienky:
a)	Preukázanie kupujúcim, že splnil všetky svoje záväzky z tej časti zmluvy o kúpe akcií, ktorá sa týka predaja 90 710 kusov akcií spoločnosti.
b)	Preukázanie kupujúcim, že uplynulo najmenej 6 mesiacov odo dňa, kedy sa kupujúci stal majiteľom akcií spoločnosti.
c)	Preukázanie kupujúcim, že uhradil kúpnu cenu za 31 471 kusov akcií spoločnosti podľa bodu B.4. a bodu B.5. tohto rozhodnutia.

C.	Predmetom predaja podľa tohto rozhodnutia o privatizácii bude 122 181 kusov akcií spoločnosti, ktoré majú podobu zaknihovaných cenných papierov a formu akcií na meno.

P o u č e n i e :
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo dopravy, pôšt a telekomunikácii Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:	Ing. Mária Machová, CSc.
	ministerka pre správu
	a privatizáciu národného majetku
	Slovenskej republiky

		..................................................
								(podpis a pečiatka)